אל:

מאת:	Microsoft

נושא:

תאריך:	26 באוקטובר, 2000

עותק:

יצירת סימני מים ב-Microsoft Word

[הערה: חלק מהשלבים עשויים להיות שונים ב-Word 97. לקבלת עזרה נוספת, חפש "סימן מים" בעזרה של המוצר או באתר התמיכה של Microsoft בכתובת http://support.microsoft.com.]

סימן מים הוא כל טקסט או תמונת גרפיקה (כגון הכיתוב "טיוטה" ברקע של מסמך זה) המודפס באופן חופף לטקסט קיים במסמך. סמל חברה המודפס בצבע בהיר מאחורי אות או המילה "סודי" המודפסת בצבע בהיר על-גבי חוזה הם דוגמאות נוספות של סימני מים.

סימן המים האלכסוני "טיוטה" בדף זה נוצר באמצעות התכונה WordArt. באפשרותך להוסיף תמונות (כגון סמל חברה) מקובץ או להשתמש באוסף תמונות. ניתן למצוא את כל שלוש התכונות על-ידי לחיצה על תמונה בתפריט הוספה.

כדי להציג סימן מים כפי שיופיע על-גבי העמוד המודפס, לחץ על פריסת הדפסה בתפריט תצוגה או לחץ על הצג לפני הדפסה בתפריט קובץ.

סימן המים יודפס על-גבי כל אחד מעמודי המסמך, בדומה לכותרות העליונות והכותרות התחתונות. כדי לערוך את סימן המים או להוסיף סימן מים חדש, עליך ללחוץ על כותרת עליונה וכותרת תחתונה בתפריט תצוגה.

כדי לעצב סימן מים של WordArt (כגון "טיוטה" בדוגמה):

השתמש בפקודה WordArt… בתפריט עיצוב כדי לבחור בהגדרות הרצויות עבור סימן המים. תיבת הדו-שיח כוללת כרטיסיות רבות. השתמש בכרטיסיה "צבעים וקווים" כדי להגדיר את הצבע והשקיפות. (בדוגמה הנוכחית, נעשה שימוש באפור בהיר ב-50% שקיפות עבור הכיתוב "טיוטה".) השתמש בכרטיסיה "גודל" כדי להגדיר את גודל סימן המים ואת זווית הסיבוב שלו. (לחלופין, באפשרותך לשנות את גודל סימן המים ואת זווית הסיבוב שלו על-ידי שימוש בעכבר ובלחצן "סיבוב חופשי" בסרגל הכלים WordArt). השתמש בכרטיסיה "פריסה" כדי להגדיר את סימן המים להופיע מאחורי הטקסט וכדי להגדיר את פריסת העמוד (למשל, הדוגמה "טיוטה" מוגדרת כממורכזת מבחינה אופקית ואנכית בין השוליים).

כדי לערוך את הטקסט של WordArt, כגון שינוי הכיתוב "טיוטה" ל"סודי", לחץ פעמיים על פריט ה-WordArt או בחר עריכת טקסט.

כדי לעצב סימן מים של תמונה (כגון סמל חברה):

השתמש בפקודה תמונה... בתפריט עיצוב כדי לבחור את ההגדרות הרצויות עבור סימן המים. תיבת הדו-שיח כוללת כרטיסיות רבות. השתמש בכרטיסיה "גודל" כדי להגדיר את גודל סימן המים. (לחלופין, באפשרותך לשנות את הגודל באמצעות העכבר). השתמש בכרטיסיה "פריסה" כדי להגדיר את סימן המים להופיע מאחורי הטקסט ואת פריסת העמוד (כלומר, ממורכז מבחינה אופקית ואנכית). השתמש בכרטיסיה "תמונה" כדי להגדיר את הצבע ל"סימן מים" או "סחף", או כדי לכוונן את החדות והבהירות.

אם ברצונך שסימן המים יופיע רק על-גבי העמוד הראשון, לחץ על הגדרת עמוד... בתפריט קובץ. בכרטיסיה "פריסה", סמן את התיבה "כותרת עמוד ראשון שונה".